લોકસભા ચૂંટણી 2014ના પરિણામો જાહેર થતાની સાથે જ દેશમાં એક નવા રાજકીય યુગનો આરંભ થયો છે. આ ચૂંટણીમાં નરેન્દ્ર મોદીની આંધીએ કોંગ્રેસને સંકોચી દીધી, તો અનેક રાજ્યોના ક્ષેત્રીય ક્ષત્રપોને ધૂળ ચવાટી દીધી છે. આ એવા ક્ષત્રપો હતો કે જેઓ રાજકીય અસ્થિરતા વખતે સત્તાપક્ષ પાસે પોતાનું ધાર્યુ કરાવી લેતાં હતાં. મોદીની આંધીએ આવા તમામ ક્ષેત્રીય ક્ષત્રપોનો ભુક્કો બોલાવી દીધો છે. જોકે અમુક રાજ્યોમાં મોદીનો જાદૂ એટલી પુરજોશમાં ન ચાલી શક્યું અને કેટલાંક નવા ક્ષેત્રીય ક્ષત્રપો પણ ઊભા છે, પરંતુ મોદીએ પોતાની આંધી વડે એવો બંદોબસ્ત કર્યો કે નવા ઊભા થયેલા ક્ષેત્રીય ક્ષત્રપો પાંખ વગરના નિર્માલ્ય બની ગયાં.